ครั้งแรกเป็นประจำเดือนวันที่. 21-25 ธันวาคมปีที่แล้วแล้วก็หายไป มีอะไรกันกับแฟนวันที่ 27 ธันวาคม หลังจากไม่ได้มีเพศสัมพันธ์มานานเป็นปีกว่าๆเกือบๆสองปี แล้วมามีอะไรกับแฟนในวันที่ 2 หลังจากนั้นก็เป็นประจำเดือนมาในวันที่ 3-วันที่สิบกว่าประมานสองอาทิตย์ แต่ใช้ผ้าอนามัยแผ่นเล็กแล้วก็เริ่มหายไป จนมาอีกที่วันที่ 19 เหมือนมีประจำเดือนมาเล็กน้อย ติด กกน.แล้วก็เลยใส่ผ้าอนามัยแผ่นเล็กจนวันนี้วันที่. 20 ก็ยังมีอยู่ค่ะ งงกับประจำเดือนมากค่ะมีอาการผิดปกติยังไงหรือเปล่าคะ
สวัสดีค่ะ อาการเลือดออกกระปริดกระปรอยจากช่องคลอดดังกล่าวมา อาจเกิดจาก-ติดโรคติดต่อทางเพศสัมพันธ์เช่นหนองในแท้ หนองในเทียม-เนื้องอกหรือมะเร็งที่ปากมดลูก-การติดเชื้อที่มดลูก ปากมดลูก ช่องคลอด-ผลข้างเคียงจากการใช้ยาคุมฉุกเฉิน-ภาวะแทรกซ้อนจากการตั้งครรภ์เช่น แท้ง ท้องนอกมดลูก-ความผิดปกติของรังไข่ทำให้ระดับฮอร์โมนเพศผิดปกติ จึงมีเลือดออกระหว่างรอบเดือนแนะนำควรไปพบสูตินรีแพทย์เพื่อหาสาเหตุค่ะ โดยแพทย์อาจซักประวัติเพิ่มเติม ตรวจภายใน ตรวจปัสสาวะดูการตั้งครรภ์และอัลตราซาวน์หน้าท้องดูว่ามีมดลูกหรือรังไข่ผิดปกติหรือไม่การดูแลตัวเองเบื้องต้น งดมีเพศสัมพันธ์ไปก่อน ไม่ซื้อยาปรับฮอร์โมนมากินเอง และหากมีเลือดออกมากขึ้นร่วมกับมีก้อนเนื้อปนออกมา ปวดหน่วงท้องน้อย ควรรีบไปพบแพทย์